Arrasaten geneukan igerileku ederra aipatuz, XX.aren berrogeitamarretan nagusi genuen moralari buruz idatzi nuen iragan astean . Besteak beste nioen, herriko gizakumeok bakarrik genuela instalakuntza moderno haietara sartu ahal izatea, zeharo debekatua baitzegoen emakumezkoen presentzia. Ekimen pribatuaren ildotik ireki zen piszina hura eta enpresaburuen mentalitate, berez, atzerakoiari garaiko erregimen faxistaren arau estu eta birrintzaileak gehitzen zitzaizkion, gizarte giro gris ilunean.